Augusta Viktória Šlezvicko-holštajnská

Augusta Viktória Šlezvicko-holštajnská (celým menom: Auguste Viktoria Friederike Luise Feodora Jenny von Schleswig-Holstein-Sonderburg-Augustenburg; * 22. október 1858, Lubsko, Prusko† 11. apríl 1921, Doorn, Holandsko) bola posledná nemecká cisárovná a pruská kráľovná ako prvá manželka Viliama II.

 Životopis 
Jej rodičmi boli princ Fridrich VIII. Šlezvicko-holštajnsko-sonderbursko-augustenburský (z vedľajšej línie rodu Oldenburgovcov) a  Adléta z Hohenlohe-Langenburg. V roku 1863 vymrela hlavná línia oldenburského rodu, ktorá vládla v Dánskom kráľovstve a súčasne v spojených vojvodstvách Šlezvicko a Holštajnsko. Jej otec si začal nárokovať právo na následníctvo v oboch vojvodstvách ako najbližší mužský potomok Hedvigy zo Schauenburgu.

 Rodina 
27. februára 1881 sa v Berlíne vydala za pruského princa Viliama. Viliam a Augusta boli vzdialení príbuzní, ich spoločným predkom bola matka britskej kráľovnej Viktórie, Viktória Sasko-kobursko-saalfeldská. Pár spolu mal sedem detí, šesť synov a jedinú dcéru:
 Fridrich Viliam (* 1882† 1951) ∞ 1905 vojvodkyňa Cecília Mecklenbursko- Schwerinská (* 1886† 1954)
 Viliam Eitel (* 1883† 1942) ∞ 19061926 vojvodkyňa Žofia Šarlota Oldenburská (* 1879† 1964)
 Adalbert Ferdinand (* 1884† 1948) ∞ 1914 princezná Adelheid Sasko-Meiningenská (* 1891† 1971)
 August Viliam (* 1887† 1949) ∞ 1908 1920 princezná Alexandra Šlezvicko-Holštajnsko- Sonderburg-Glücksburg (* 1887† 1957)
 Oskar Karol (* 1888† 1958) ∞ 1914 grófka Ina Mária von Bassewitz (* 1888† 1973) (morganatická manželka)
 Joachim František (* 1890† 1920, samovražda) ∞ 1916 princezná Mária Augusta Anhaltská (* 1898†1983)
 Viktória Lujza (* 1892† 1980) ∞ 1913 vojvoda Ernest August von Brunšvicko- Lüneburský (* 1887† 1953)

 Iné projekty 

 Externé odkazy 
 Beisetzung im Potsdamer Antikentempel 
 Reportage zum 150. Geburtstag von Auguste Viktoria
 Historische Filmaufnahmen der Beisetzung Auguste Viktorias im April 1921. 

 Zdroj 

Kategória:Kráľovské manželky Pruska
Kategória:Princezné
Kategória:Dámy Radu kráľovnej Márie Lujzy
Kategória:Rytieri Radu čiernej orlice
Kategória:Dámy Radu svätej Izabely
Kategória:Dámy Kráľovského radu Viktórie a Alberta
Kategória:Nositelia Radu drahocennej koruny I. triedy
Kategória:Pruské princezné